Xosé Manteiga Pedrares

Xosé Manteiga Pedrares, nado en Aro (Negreira) o 3 de febreiro de 1934 e finado en Santa Comba o 23 de abril de 2012, foi un catedrático, filósofo e político galego."X. Manteiga, in memoriam" / Amancio  Liñares. La Voz de Galicia, 25-4-2012, p. L5

 Traxectoria 
Estudou Filosofía e Letras na Universidade de Santiago de Compostela e especializouse en Filosofía na Universidade de Madrid, onde foi discípulo de José Luis López Aranguren. Foi profesor axudante da cátedra de Ética, da que era responsable Aranguren. En 1961 regresou a Compostela para facerse cargo da cátedra de Fundamentos de Filosofía da  Universidade de Santiago de Compostela e da de Filosofía do Instituto Xelmírez. En 1964 gañou a cátedra de Filosofía do Instituto Feminino de Ferrol, onde permaneceu catro anos para volver de novo a Compostela como docente no Instituto Xelmírez. Tamén impartiu clases en Peleteiro, La Salle, no Instituto Rosalía de Castro e no Seminario Maior. Na década de 1960 foi Presidente do Congreso Español de Filósofos Jóvenes.

Participou na fundación do Partido Galego Social Demócrata, do que foi ideólogo, e da editorial SEPT. Colaborou na refundación do Partido Galeguista, ao que representou na redacción do Estatuto dos dezaseis. Foi concelleiro en Santiago de Compostela nas primeiras eleccións democráticas ao encabezar a candidatura de Unidade Galega. Candidato a alcalde, na votación entre os concelleiros foi apoiado por PSOE, BNPG e PCG, e derrotado por un só escano por José Antonio Souto Paz, da UCD e que contaba co soporte de Coalición Democrática. Tamén foi candidato ao Congreso pola coalición Democracia Cristiá- Socialdemocracia Galega. Estaba na lista dos posibles represaliados tras o intento de golpe de estado do 23 de febreiro de 1981.

Colaborou en Teima coma asesor de cultura xunto con Carlos Casares e Salvador García-Bodaño;   estivo vinculado a revista Encrucillada e publicou artigos sobre personalidades da cultura galega e colaboracións entre as que destacan "La Realidad y la esencia: reflexiones en torno al pensamiento filosófico de Xavier Zubiri" na revista Grial (1964) e "Un home sinxelo do pobo" incluído na obra Manuel Reimóndez Portela na lembranza (1996). Tamén publicou traballos sobre Rafael Dieste, José Luís Pensado Tomé ou o Padre Feijoo.

 Vida persoal 
Casou con Silvia Pousa Antelo, irmá de Avelino Pousa Antelo e tivo catro fillos: Xosé Luis, Silvia, Rosa e Xavier Manteiga Pousa. Xavier foi Premio Xerais de literatura e Silvia foi Premio Holanda. {{Cita web|url=http://galegos.galiciadigital.com/gl/silvia-manteiga-pousa

 Notas 

 Véxase tamén 
 Bibliografía 





 Ligazóns externas 



Categoría:Enciclopedistas de Galicia
Categoría:Políticos de Galicia
Categoría:Concelleiros de Santiago de Compostela

Categoría:Concelleiros de Galicia durante a democracia
Categoría:Concelleiros de Galicia por UG
Categoría:Nados en Negreira
Categoría:Nados en 1934
Categoría:Finados en 2012
Categoría:Personalidades de Galicia sen imaxes